Villit futarit

**Villit futarit** (, ) on saksalainen Wunderwerkin tuottama animaatiosarja, joka perustuu Joachim Masannekin lastenkirjasarjaan *The Wild Soccer Bunch*. Sen esittäminen alkoi ZDF-kanavalla Saksassa 6. toukokuuta 2012, ja päättyi 19. huhtikuuta 2014. Suomessa sarjaa esitti Yle.

## Juoni
Villien futareiden joukkue voittaa Voittamattomien joukkueelta itselleen Tervapadan kentän ja saavat valmentajakseen vanhan kioskinpitäjän Ekin. He tähtäävät kohti mestaruutta, mutta tielle tulevat useat sabotoijat, Voittamattomat ja useat tappiot. Samaan aikaan kun he saavat kuulla eläinten kallojen muinaisesta historiasta Tervapadalla, alueelle aletaan suunnitella kuntopalatsia, joka jättäisi kentän alleen.

## Hahmot ja suomenkieliset ääninäyttelijät
### Päähahmot
* **Kalle** (, es. Oskari Tamminen) on joukkueen kapteeni ja hyökkääjä. Hän on luonteeltaan voitontahtoinen. Hänen veljensä on Teemu.
* **Aleksi Törmälä** (, es. Jukka Nylund) on joukkueen maalivahti. Hän käyttää yleensä huppua siten, että hänestä näkyy vain yksi silmä kerrallaan. Hänen isänsä pakottaa hänet pelaamaan tennistä, vaikka hän vihaa sitä yli kaiken.
* **Roope** (, es. Juuso Salmen) on hyökkääjä, jolla on oranssi tukka ja silmälasit. Hän kehuskelee usein, kuinka teki voittomaalin Voittamattomia vastaan huonolla jalallaan. Lisäksi hän on hyvin fiksu ja on esim. osana nuorten keksijänerojen kerhoa.
* **Teemu** (, es. Otto Hietanen) on Kallen isoveli. Hän on rauhallisempi kuin veljensä.
* **Vanessa** (es. Ella Jaakkola) on joukkueen ainoa naispuolinen pelaaja. Häntä ei aluksi hyväksytty paremmuudestaan huolimatta joukkueeseen sukupuolensa takia. Hän on luonteeltaan päämäärätietoinen ja rohkea.
* **Rico Perez** (es. Luka Menna) on parempiosaisesta perheestä kotoisin oleva pelaaja. Hänen isänsä on FC:n hyökkääjä. Hänen isänsä ei alun perin hyväksynyt Villejä futareita vaan halusi poikansa FC:n nuorten joukkueeseen. Ricolla on vaikeuksia koulussa, joten hän on usein tukiopetuksessa. 
* **Jonne** (, es. Aarni Hyökki) on pelaaja, jonka perhetilanne on huono ja hän asuu suuren osan sarjasta asuntolassa. Hän muuttaa takaisin äitinsä luokse 2. kaudella tämän päästessä takaisin jaloilleen. Hänellä on sarjan aikana tunteita joukkueen jäsentä Vanessaa kohtaan.
* **Eki** (, es. Jarmo Koski) on joukkueen valmentaja, joka alun perin piti kioskia Tervapadalla. Hän oli aikanaan havitellut jalkapalloilijan uraa, mutta selviää, että hän oli aikoinaan loukkaantunut vakavasti pelissä.
* **Halef** (es. Markus Niemi) on Ekin vanha joukkuetoveri, josta oli tullut tietokonenero. Hän palasi toisella kaudella ja auttoi kallojen jäljittämisessä. Hän puhuu usein kummallisesti ja käyttää outoa hattua.

### Viholliset
* **Mankeli-Make** (, es. Joonathan Kettunen) on Voittamattomien johtaja.
* **Kongi** (es. Peter Pihlström) on Voittamattomien jäsen, joka ajautui tuuraamaan Vanessaa Villeissä futareissa vastapalveluksena.
* **Henrik** (es. Markus Niemi) pyrki Villeihin futareihin, mutta perusti myöhemmin Kovien kutien joukkueen. Hän yritti sabotoida Villejä futareita yrittäen saada Kallen ja Teemun riitoihin, sekä lavastamalla Villit futarit syylliseksi vandalismiin.
* **Aleksin isä** (es. Taisto Oksanen) ei pidä jalkapallosta eikä siitä, että hänen poikansa pelaa sitä. Siksi hän yrittää aika ajoin pakottaa poikansa pelaamaan tennistä, ja sabotoida hänen yrityksiään pelata Villeissä futareissa. Villit futarit yrittivät siitä huolimatta 1. kauden aikana suostutella hänet sponsorikseen sillä ehdolla, mutta epäonnistuivat hävitessään ensimmäisen FC:tä vastaan käydyn ottelunsa. 2. kaudella, Aleksin isä ottaa tavoitteekseen hävittää Tervapadan ja rakentaa yhdessä pormestarin kanssa sen tilalle kuntopalatsin.
* **Pormestari** (es. Antti Pääkkönen) toimii Aleksin isän kanssa yhteistyössä kuntopalatsin rakentamiseksi.

### Muut hahmot
* **Cesar Perez** (es. Juha Paananen (1. kausi), Antti Pääkkönen (2. kausi)) on Ricon isä ja FC:n hyökkääjä, joka toivoi alun perin myös pojastaan pelaajaa FC:hen. Mutta kuunneltuaan poikansa toiveita ja ymmärrettyään tarkemmin Villien futareiden tilanteen, hän antoi poikansa liittyä Viileihin futareihin ja ryhtyy näiden sponsoriksi.
* **Herra Harmala** (es. Arto Nieminen) on Jonnen asuntolan johtaja. Hän yritti 1. kauden aikana lähettää Jonnen asumaan sijaisperheeseen, mihin Jonne ei halunnut suostua, koska ei halunnut erota ystävistään. Hän muutti kuitenkin mielensä kuullessaan, että Jonnen äiti pääsisi pian pois sairaalasta.
* **Netta** (es. Saara Lehtonen) on Mankeli-Maken serkku. Hän oli aluksi tämän ja Voittamattomien puolella, mutta ystävystyy sarjan aikana Aleksin kanssa.

## Jaksot

### Ensimmäinen kausi
# Maailmanloppu (The World's End)
# Varjopantteri (Shadow Jumper)
# Merkkejä yössä (Signs in the Night)
# Soturiprinsessa (The Warrior Queen)
# Säröilyä (Torn Apart)
# Kahdeksas ulottuvuus (The 8th Dimension)
# Pimeän metsän peto (The Beast of the Dark Forest)
# Veli veljeä vastaan (Brothers in Arms)
# Petturi (The Traitor)
# *ei esitetty Suomessa* (Secret of the Graffiti Castles)
# Aavetanssi (Ghost Dance)
# Vaarallisessa maastossa (Hell on Wheels)
# Kuohuva pata (Decision at the Devil’s Pot)

### Toinen kausi
# Valoa näkyvissä
# Salaperäinen keksijäaave
# Kenttäshakkia
# Joukkue ilman valmentajaa
# Kallojen salaisuus
# Kunniakysymys
# Mahdoton kierrepallo
# Epäilysten varjo
# Vaikeuksista huolimatta
# Virheillä on seuraamukset
# Hyökkäys tervapadalle
# Kalle liitää korkeuksissa
# Kun pysyy villinä

Ensimmäisen kauden 10. jaksoa ei esitetty Suomessa, koska siinä esiintyi muun muassa sellaista kiusaamista, jota ei tuolloin haluttu esittää Galaxin katsojille.

Lähde:

## Lähteet